Rinnen testi



Rinnen testi vertaa unilateraalisesti ilmajohtumista ja luujohtumista toisiinsa. Testi auttaa erottamaan toisistaan konduktiivisen ja sensorisneuraalisen kuulonalentuman. Erityisesti, mikäli Weber lateralisoituu, Rinne voi antaa tietoa lateralisaation syystä.

Testin suorittaminen
Testaa molemmat korvat erikseen.
 * 1) Lyö äänirauta pehmeään kohteeseen, esim kyynärvarren lihaksiin.
 * 2) Luujohtumisen testaaminen: Paina ääniraudan tyvi os. temporalen pars mastoideaan. Kysy kuuleeko potilas äänen.  Pyydä potilasta kertomaan kun ääni on vaimentunut niin ettei hän enää sitä kuule.
 * 3) Ilmajohtumisen testaaminen: Siirrä äänirauta värähtelyä sammuttamatta nyt potilaan korvan viereen 2 - 3 cm etäisyydelle. Kysy potilaalta kuuleeko hän nyt äänen.

Testin tulkinta
Positiivinen ( normaali ): Ilmajohtuminen on parempi kuin luujohtuminen. Normaali kuulo tai sensorisneuraalinen kuulonalenema. Vaikeassa sensorineuraalisessa kuulonelenemassa luujohtuminen voi puuttua mutta ääni kuullaan heikkona ilmajohtumisen kautta.

Negatiivinen ( epänormaali ): Luujohtuminen on parempi kuin ilmajohtuminen. Äänen kulku korvakäytävän kautta on estynyt mutta sensoriikka toimii.

Tuloksen kirjaaminen
Suositeltava: "ilmajohtuminen parempi kuin luujohtuminen"

Käytännön vinkkejä, lisätietoa
Käytä mieluiten 512 Hz äänirautaa. Matalammat taajuudet tuottavat enemmän vääriä positiivisia, ja jopa kuurot potilaat voivat aistia 128Hz tai matalammat taajuudet värähtelynä.

Ääniraudan iskeminen kovaan pintaan tuottaa enemmän kerrannaistaajuuksia kuin pehmeän pinnan käyttäminen. Tämä voi heikentää tutkimuksen laatua.

Aiheesta muualla

 * https://www.youtube.com/watch?v=RVH4K4EcsiA
 * https://en.wikipedia.org/wiki/Rinne_test